୨୧.୬.୨୦୨୦, ରବିବାର ଦିନ ବର୍ଷର ପ୍ରଥମ ଆଂଶିକ ଚୂଡ଼ାମଣି ସୂର୍ଯ୍ୟପରାଗ, ଆସନ୍ତୁ ଜାଣିବା ସେ ବିଷୟରେ ସବିଶେସ ତଥ୍ୟ ...... - ODNEWS24\nHome Uncategorized ୨୧.୬.୨୦୨୦, ରବିବାର ଦିନ ବର୍ଷର ପ୍ରଥମ ଆଂଶିକ ଚୂଡ଼ାମଣି ସୂର୍ଯ୍ୟପରାଗ, ଆସନ୍ତୁ ଜାଣିବା ସେ ବିଷୟରେ...\n୨୧.୬.୨୦୨୦, ରବିବାର ଦିନ ବର୍ଷର ପ୍ରଥମ ଆଂଶିକ ଚୂଡ଼ାମଣି ସୂର୍ଯ୍ୟପରାଗ, ଆସନ୍ତୁ ଜାଣିବା ସେ ବିଷୟରେ ସବିଶେସ ତଥ୍ୟ ......\nସୂର୍ଯ୍ୟ ପରାଗ ଆଷାଢ଼ ଅମାବାସ୍ୟା ଜୁନ ୨୧ ତାରିଖ, ରବିବାର ଦିନ ବର୍ଷର ପ୍ରଥମ ଆଂଶିକ ଚୂଡ଼ାମଣି ସୂର୍ଯ୍ୟପରାଗ ଦୃଶ୍ୟମାନ ହେବ; ଭାରତୀୟ ସମୟ ଅନୁସାରେ ସୂର୍ଯ୍ୟ ପରାଗ ଓଡିଶାରେ ସକାଳ ୧୦.୩୮ରୁ ଆରମ୍ଭ ହୋଇ ଦିନ ୨ଟା ୧୦ ମିନିଟରେ ସର୍ବମୋକ୍ଷ ହେବ; ପରାଗର ସ୍ଥିତୀକାଳ ୩/୩୧/୫୧ ସେକଣ୍ଡ ପର୍ଯ୍ୟନ୍ତ ରହିବ; ଯାହା ଏକ ଦୀର୍ଘକାଳୀନ ସୂର୍ଯ୍ୟପରାଗ; ଏହି ସୂର୍ଯ୍ୟପରାଗ ସାରା ଭାରତ ସମେତ ଚୀନ, ଓମାନ, ଆଫ୍ରିକା, କଙ୍ଗୋ, ନେପାଳ, ପାକିସ୍ତାନ, ଦକ୍ଷିଣ ପୂର୍ବ ୟୁରୋପ, ଇଣ୍ଡୋନେସିଆ, ଉତ୍ତର ଅଷ୍ଟ୍ରେଲିଆ, ପ୍ରଶାନ୍ତ ମହାସାଗର ଆଦି ଦେଶରେ ମଧ୍ୟ ଦୃଶ୍ୟମାନ ହେବ\nତେବେ ବୈଜ୍ଞାନିକଙ୍କ ମତ ଅନୁସାରେ ସୂର୍ଯ୍ୟ ଓ ପୃଥିବୀ ମଝିରେ ଚନ୍ଦ୍ର ପ୍ରବେଶ କରିବା ପରେ ଯେତେବେଳେ ସୂର୍ଯ୍ୟଙ୍କ କିରଣ ପୃଥିବୀ ପୃଷ୍ଠାରେ ପଡ଼ିପାରି ନଥାଏ, ସେହି ସ୍ଥିତିକୁ ସୂର୍ଯ୍ୟ ପରାଗ କୁହାଯାଏ; ତେବେ ଦିନ ୧୨.୧୦ ମିନିଟରେ ପରାଗର ସବୁଠାରୁ ଅଧିକ ପ୍ରଭାବରେ ଦେଖାଦେବ; ପରାଗର ଆଂଶିକ ଅବସ୍ଥା ୨.୨ ମିନିଟରେ ସମାପ୍ତ ହୋଇଯିବ ତେବେ ଦେଶର ରାଜସ୍ଥାନ ସ୍ଥିତ ଅନୁପଗଡ଼ ଓ ସୁରଟଗଡ଼, ଡେରାଡୁନ, ସିର୍ସା, କୁରୁକ୍ଷେତ୍ର, ଟିହରୀ ଆଦି କିଛି ସହରରେ ବଳୟାକାର ସୂର୍ଯ୍ୟପରାଗ ବା ରିଙ୍ଗ ଅଫ ଫାୟାର ଦୃଶ୍ୟମାନ ହେବ; ଏହି ସମୟରେ ଏହି ସ୍ଥାନରେ ସୂର୍ଯ୍ୟ ଚନ୍ଦ୍ରଙ୍କ ଦ୍ୱାରା ୯୯.୪% ଆଚ୍ଛାଦିତ ହେବେ; ଏହି ସମୟରେ ସୂର୍ଯ୍ୟ ଏକ ସୁନ୍ଦର ବଳୟାକାର ଆକୃତି ଭଳି ଦୃଶ୍ୟମାନ ହେବ; ଏହି ରିଙ୍ଗ ଅଫ ଫାୟାର କିଛି ସ୍ଥାନରେ ୧୨ ମିନିଟ ପର୍ଯ୍ୟନ୍ତ ଦୃଶ୍ୟମାନ ହେବ; କିନ୍ତୁ ଦେଶର ଅନ୍ୟ ଅଞ୍ଚଳରେ ଆଂଶିକ ପରାଗ ଦୃଶ୍ୟମାନ ହେବ\nଜ୍ୟୋତିଷ ମତ ଅନୁସାରେ ଏହା ଏକ ରାହୁଗ୍ରସ୍ତ ସୂର୍ଯ୍ୟପରାଗ; ଏହି ପରାଗ ସମୟରେ ରାହୁ ଗ୍ରହ ସୂର୍ଯ୍ୟଙ୍କୁ ଗ୍ରାସ କରିଥାନ୍ତି ବୋଲି ଜ୍ୟୋତିଷ ମାନେ ମତ ଦେଇଥାନ୍ତି; ତେବେ ସୂର୍ଯ୍ୟପରାଗର ୧୨ ଘଣ୍ଟା ପୂର୍ବରୁ ଅର୍ଥାତ ଶନିବାର ରାତି ୧୦ଟା ୩୮ ମିନିଟ ପର ଠାରୁ ସାରା ରାତ୍ରି ଓ ପରଦିନ ଅର୍ଥ ରବିବାର ଦିନ ୨ଟା ୧୦ ମିନିଟ ମଧ୍ୟେ ପାକତ୍ୟାଗ, ଦେବନୀତି ଆଦି ନିଷେଧ ହେବ; କିନ୍ତୁ ବୃଦ୍ଧ, ବାଳକ ଓ ରୋଗୀଙ୍କ ପାଇଁ ନିୟମ ଲଂଘନୀୟ ହୋଇପାରେ; ତେବେ ସ୍ନାନାଦି କର୍ମ ସାରି ଦେବନୀତି ଓ ପରେ ପାକକର୍ମ କରି ଅନ୍ନ ଭୋଜନ କରିବା ବିଧେୟ; କିନ୍ତୁ ପରାଗ ସମୟରେ ଗୁରୁ ମନ୍ତ୍ର ଜପ, ମନ୍ତ୍ର ସିଦ୍ଧି, ରାମାୟଣ ପାଠ ଆଦି କରାଯାଇପାରେ; ଏହି ସମୟରେ ଯେକୌଣସି ମନ୍ତ୍ର ଜପ କଲେ ଏହାର ଫଳ ଦ୍ୱିଗୁଣିତ କିମ୍ବା ତ୍ରିଗୁଣିତ ହୋଇ ମିଳିଥାଏ; ପରାଗ ସମାପ୍ତ ହେବା ପରେ ମହୋଦଧି ତଥା ପବିତ୍ର ନଦୀରେ ସ୍ନାନ, ଶୁଦ୍ଧିକରଣ କରି ଦାନ-ଧର୍ମ କଲେ ଅଶେଷ ପୁଣ୍ୟ ମିଳିଥାଏ; ଶ୍ରେଷ୍ଠ ତୀର୍ଥ କୁରୁକ୍ଷେତ୍ର ପୁଷ୍କର ଆଦି ତୀର୍ଥରେ ପରାଗ ସ୍ନାନ-ଦାନ-ପିଣ୍ଡଦାନରେ ଅକ୍ଷୟ ପୁଣ୍ୟ ଫଳ ମିଳିଥାଏ; ଅଶକ୍ତ ପକ୍ଷେ ପୁଷ୍କରିଣୀ, ନଦୀ ତଥା କୂପ ଜଳ ଦ୍ୱାରା ମଧ୍ୟ ସ୍ନାନ କରାଯାଇପାରେ; ପରାଗ ସମୟରେ ଗର୍ଭବତୀ ନାରୀ ସୂର୍ଯ୍ୟଙ୍କୁ ଦର୍ଶନ କରିବା ନିଷିଦ୍ଧ; ପରାଗ ସମୟରେ ଗର୍ଭବତୀ ନାରୀ ନିଜ କୋଳରେ ନଡ଼ିଆ ରଖି ଶ୍ରୀ ବିଷ୍ଣୁଙ୍କୁ ସ୍ମରଣ କରିବା ଆବଶ୍ୟକ; ଜ୍ୟୋତିଷିୟ ମତ ଅନୁସାରେ ଗର୍ଭବତୀ ନାରୀ ପରାଗ ସମୟରେ ସୂର୍ଯ୍ୟଙ୍କୁ ଦର୍ଶନ କଲେ ନିଜ ସନ୍ତାନ ବିକଳାଙ୍ଗ ହୋଇ ଜନ୍ମ ଗ୍ରହଣ କରିଥାଏ; ବୈଜ୍ଞାନିକ ମତ ଅନୁସାରେ ପରାଗ ସମୟରେ ସୂର୍ଯ୍ୟଙ୍କ ଅତି ବାଇଗଣୀ ରଶ୍ମି ଅତ୍ୟଧିକ ନିର୍ଗତ ହେବାରୁ ଗର୍ଭସ୍ଥ ଶିଶୁ ପାଇଁ ହାନିକାରକ ହୋଇଥାଏ\nତେବେ ମେଷ, ବୃଷ, ମିଥୁନ, ସିଂହ, କନ୍ୟା, ତୁଳା, ଧନୁ ଓ ମକର ରାଶିଙ୍କ ପାଇଁ ସୂର୍ଯ୍ୟ ପରାଗ ଦର୍ଶନ ଶୁଭପ୍ରଦ; ଅନ୍ୟ ରାଶିଙ୍କ ପାଇଁ ସୂର୍ଯ୍ୟ ପରାଗ ଦର୍ଶନ ଅଶୁଭ\nପରାଗ ସମୟରେ ଏହିସବୁ ଦିଗ ପ୍ରତି ଧ୍ୟାନ ଦେବା ପାଇଁ ନିର୍ଦ୍ଦେଶାବଳୀ ରହିଛି....\nପରାଗ ସମୟରେ ଖାଲି ଆଖିରେ ସୂର୍ଯ୍ୟଙ୍କୁ ଦେଖନ୍ତୁ ନାହିଁ; କାରଣ ଏହି ସମୟରେ ଅଧିକ ଅତି ବାଇଗଣୀ ରଶ୍ମି ନିର୍ଗତ ହୋଇଥାଏ; ତେବେ ଖାଲି ଆଖିରେ ଦେଖିଲେ ଏହା ଆଖି ପାଇଁ ହାନିକାରକ ହୋଇଥାଏ\nସୂର୍ଯ୍ୟ ପରାଗ ଦେଖିବା ପାଇଁ ସୋଲାର ଫିଲ୍ଟର ଚଷମା ବ୍ୟବହାର କରିପାରିବେ\nସୂର୍ଯ୍ୟ ପରାଗ ସମୟରେ ସୂର୍ଯ୍ୟଙ୍କ ପିନହୋଲ, ଟେଲିସ୍କୋପ କିମ୍ବା ଦୂରବୀକ୍ଷଣ ଯନ୍ତ୍ର ସାହାଯ୍ୟରେ ମଧ୍ୟ ଦେଖିପାରିବେ\nPrevious article୨୧.୬.୨୦୨୦, ରବିବାର ଆଜିର ରାଶିଫଳରେ ଦେଖନ୍ତୁ କିପରି ରହିବ ଆପଣଙ୍କ ଭାଗ୍ୟ\nNext articleଟ୍ୱିଟରକୁ ଗୁଡବାଏ କହିଛନ୍ତି ଏହି ଅଭିନେତ୍ରୀ, କିନ୍ତୁ କାହିଁକି....!!
